
לכבוד 



שלום רב,


הנדון: בקשה לקבלת מידע מכוח חוק חופש המידע, תשנ"ח 1998 – 
שירותי ייעוץ משפטי חיצוני
סימוכין: פנייתך אלינו מיום 18.12.18
ראשית, אני מודה על פנייתך אלינו, כמופיע בסימוכין למכתבי זה.
בבקשת המידע שהעברת אלינו, ביקשת לקבל מידע שירותי ייעוץ משפטי חיצוני במשרדנו – הכלכלה והתעשייה.
בעקבות פנייתך, נעשתה פנייה ליחידות המשרד - הרלוונטיות לבקשת המידע שהוגשה על ידך, במקרה דנן: הלשכה המשפטית ואגף משאבי אנוש.
ראשית, יצוין כי הלשכה המשפטית פועלת בהתאם להנחיית היועץ המשפטי לממשלה בעניין הכשרת שירותים משפטים חיצוניים על ידי משרדי הממשלה, הנחייה מס' 9.1001. 
כך, הלשכה המשפטית מעבירה ביצוע עבודות משפטיות שדורשות מומחיות מיוחדת, שאינן נמצאות בשירות המדינה. 
מדובר בעבודות משפטיות שאינן מעוררות רגישות מיוחדת, אך מצריכות עבודה נרחבת ואורך זמן.
יודגש כי המשרדים אשר מעניקים את השירות המשפטי החיצוני הינם משרדים ותיקים, בקיאים בתחומי הפעילות של יחידות המשרד, בעלי ניסיון עשיר במתן ייעוץ משפטי למשרד בתחומים הנדרשים במסגרת המכרז שבנדון ובעלי ניסיון רב בעבודה עם המשרד ויחידותיו, דבר שיכול לסייע ולהבטיח כי השירותים הנדרשים למשרד יינתנו על הצד הטוב ביותר. 
כך, גם הבחירה ביועצים החיצונים אשר קיבלו את הציון הגבוה ביותר במכרז שבו זכו, היא בין השאר בהתאם לכישורם וניסיונם המקצועי, לבין העבודה הנדרשת. 

על בסיס המענה שניתן על ידי הלשכה המשפטית ואגף משאבי אנוש, מועברת לך בזאת התייחסות המשרד לשאלות אותן העלית בבקשה ובהתייחס לשנת 2018, כדלקמן: 
1. האם המשרד רכש בין באמצעות חוזה ו/או במכרז ו/או בפטור ממכרז או בכל דרך אחרת שירותים משפטיים חיצוניים?
בהתאם לאמור לעיל, הלשכה המשפטית רוכשת שירותים משפטים חיצוניים באמצעות שני מכרזים שונים, 32/15 ו- 37/15 אשר פורסמו בסוף 2015, והחלו את עבודתכם ב 2017. וכן, פטור ממכרז, כאמור, בהתאם להנחיות היועץ המשפטי לממשלה. 
2. האם הרכישה האמורה בסעיף 1 לבקשה זו קיבלה את אישור הוועדה לאישור העסקתם של יועצים משפטיים חיצוניים במשרדי הממשלה במשרד המשפטים? 
כן. 
3. לבקשת איזה גורם נעשתה רכישת השירותים האמורים בסעיף 1?
רכישת השירותים החיצוניים המשפטים מתבצעת בהתאם לבקשתה של הלשכה המשפטית של המשרד.
4. כמה עורכי דין קבועים ו/או במילוי מיקום מועסקים בלשכה המשפטית במשרדכם?
בלשכה המשפטית עובדים כ -30 עורכי/ות דין. 
5. האם פוטרו עורכי דין או שעבודתם הופסקה מהלשכה המשפטית של משרדכם? 
עבודתם של שלושה עובדים הופסקה מרצונם האישי. 
6. כמה עורכי דין פוטרו או שעבודתם הופסקה מהלשכה המשפטית של משרדכם ובאיזה עילה? 
בהתאם לאמור לעיל, שלושה עובדים עזבו את עבודתם בשל נסיבותיהם והחלטותיהם האישיות. 
7. האם התקבלו במשרדכם עורכי דין באמצעות העברה ממשרד או יחידת סמך או כל גוף אחר אשר כפוף לנציבות שירות המדינה שנסגר?
ללשכה המשפטית נבחרו שתי  עובדות חדשות לתפקיד עוזר ראשי באמצעות מכרז פומבי ועובדת אחת במילוי מקום באמצעות פרסום אינטרנטי.
מקווה שהייתי לך לעזר ואשמח לעמוד לרשותך גם בעתיד, בכל הנוגע לנושאים עליהם אמון משרדנו.


בברכה
יוסי זולפן,

  הממונה על חוק חופש המידע
   משרד הכלכלה והתעשייה








העתק: עו"ד אמל כולאב, הלשכה המשפטית 

משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

